Diari Oficial de la Generalitat Valenciana


Sumari del DOGV 7266, del 05-05-2014 (2014/3710)

Notificació de la sentència dictada en el procediment ordinari número 149/2011.
-------------------------------------------------------------------------------

### Dades del document

Número de DOGV
:   7266

Data del DOGV
:   05-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3710


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 149/2011. [2014/3710]  
Juí ordinari 149/2011  
Demandant: Tarcredit, Establecimiento Financiero de Crédito, SA.  
Procuradora: Mª Ángeles D'Amato Martín.  
Demandat: George Nicolae Filip.  
Procurador/a: -  
  
En el procediment de juí ordinari 149/2011, seguit a instàncies de Tarcredit, Establecimiento Financiero de Crédito, contra George Nicolae Filip, s'ha dictat sentència el tenor de la qual literalment diu:  
  
  
«Sentència número 000075/2012  
Jutge que la dicta: José Antonio Orea Martines.  
Lloc: Castelló de la Plana.  
Data: 28 de març de 2012.  
José Antonio Orea Martines, magistrat jutge del Jutjat de Primera Instància número 1 de Castelló de la Plana, ha vist les presents actuacions de juí ordinari sobre reclamació d'una quantitat, seguides davant d'este jutjat amb el número 149 de l'any 2011, a instància de Tarcredit, Establecimiento Financiero de Crédito, SA, representat per la procuradora M.ª Ángeles D'Amato Martín i assistit pel lletrat Enrique López Maestro-Muño, contra George Nicolae Filip.  
Antecedents de fet  
Primer. Pel procurador de la part actora, en la representació indicada i per mitjà d'un escrit que per torn de repartiment va correspondre a este jutjat, es va presentar demanda de juí ordinari en què, en síntesi, al·legava: la demandant va concedir al demandat un crèdit per la quantitat de 12.000 euros. Per això, el dia 18 de gener de 2007 la demandant va subscriure amb el demandat, com a comprador, un contracte de finançament, i este va reconéixer deure al finançador la quantitat de 16.848,60 euros. El demandat ha deixat d'abonar la quota mensual.  
Adduïa els fonaments de dret que estimava l'aplicació i acabava sol·licitant que es dictara sentència per la qual es condemnara el demandat a abonar a la demandant la quantitat d'11.652,12 euros, en concepte de principal, interessos moratoris i gastos de devolució, de conformitat amb allò que s'ha sol·licitat en el fonament de dret VI de la demanda i s'imposen les costes expressament a la part demandada.  
Segon. Admesa a tràmit la demanda, es va citar el demandat, que no va contestar, per la qual cosa se li va declarar en rebel·lia processal.  
Tercer. Celebrada l'audiència prèvia, al ser l'única prova proposada admesa la documental que consta en les actuacions, es van deixar concluses per a sentència.  
Decisió  
Estime la demanda interposada per Tarcredit, Establecimiento Financiero de Crédito, SA contra George Nicolae Filip, i condemne el demandat a pagar a la demandant la quantitat d'onze mil sis-cents cinquanta-dos euros amb dotze cèntims (11.652,12 €), més els interessos moratoris pactats i gastos de devolució, amb imposició de costes processals al demandat.  
Notifiqueu esta sentència a les parts personades; contra esta es pot interposar recurs d'apel·lació dins del termini de 20 dies a partir de la seua notificació, en virtut d'allò que s'ha preceptuat en l'article 458 de la Llei d'Enjudiciament Civil, modificació operada per Llei 37/2011, de 10 octubre, de Mesures d'Agilització Processal. En virtut del que establix la disposició addicional 15a de la Llei Orgànica 1/2009, de 3 novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder judicial, per a l'admissió a tràmit del recurs serà necessari que la part recurrent haja efectuat el depòsit corresponent en el compte de depòsits i consignacions del jutjat, sense el dit requisit no s'admet a tràmit.  
  
Porteu l'original al llibre de sentències.  
Esta és la meua sentència, de què s'expedirà una testimoniança perquè s'unisca a les actuacions, que pronuncie, mane i firme.  
Publicació: donada, llegida i publicada ha sigut l'anterior sentència pel magistrat jutge que l'ha dictada, mentres celebrava audiència pública, el mateix dia de la seua data. En done fe.»  
  
I atés que el demandat, George Nicolae Filip, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 14 d'abril de 2014.- La secretària judicial: Ana Isabel Yagües Ribes.